Adriaen van Ostade

Adriaen van Ostade (10. detsembril 1610 Haarlem – maeti 2. mail 1685 Haarlem) oli Hollandi maalikunstnik ja ofortist. 

Ta oli Frans Halsi õpilane. Tema vend Isaac van Ostade oli samuti tuntud maalikunstnik.

Adriaen van Ostade kuulus nn väikeste hollandlaste hulka, kes põhiliselt tegeles olustikumaalidega. Tema teosed olid üldiselt väikeseformaadilised (vastavalt kodanlasest tellija soovile), kompositsioon lihtne ja argipäevane, töö ise humoorikas ja irooniline. Tema teoste tegelasteks on meistrimehed, talupojad, joodikud ja kaklejad. Kõiki neid andis ta edasi aga lõbusa muigega, elavalt ja karakteerselt. Oforti õppis autodidaktina ja oli ise ka väljaandja.Anu Allikvee. Johannes Mikkeli kollektsioon. 16.–20. sajandi Lääne-Euroopa, Vene, Hiina kunst. Näituse tekst. Eesti Kunstimuuseum 2006.

Ta oli Hollandi 17. sajandi väljapaistvaim talupojaelu kujutaja.

 Teoseid 
"Riid", 1638-1642, õli vasetahvlil. Eesti Kunstimuuseum
"Lõbusad talupojad kõrtsis" .1635, õli tammetahvlil. Alte Pinakotek. München
"Kaklus" (1637)
"Külakontsert" (1655)
"Kunstnik oma ateljees". 1663, õli tammetahvlil. Staatliche Kunstsammlungen Dresden

 Galerii 

 Viited 

 Välislingid 

Kategooria:Hollandi kunstnikud
Kategooria:Graveerijad
Kategooria:Sündinud 1610
Kategooria:Surnud 1685